**TERMAT E REFERENCËS**

**NJOFTIM PËR SUBJEKT/EKSPERT PËR STUDIMIN KOMBETAR**

|  |  |
| --- | --- |
| Organizata | Caritas Shqiptar (Albania) Adresa: Rruga “Don Bosko” Tiranë, Albania  Tel: +355 42230088 Mob: + 355 682024596 E-mail: caritasalbania@caritasalbania.org |
| Departamenti | Migracionit dhe Antitrafikimit |
| Kohëzgjatja | Janar - Shkurt 2022 |
| Vendi i angazhimit | Kombëtar |

**Përshkrimi i organizatës**

Caritas Shqiptar është një organizatë humanitare që punon për përmirësimin e kushteve të jetesës së njerëzve më në nevojë në Shqipëri. Caritas Shqiptar punon me programe që synojnë forcimin e pjesëmarrjes qytetare, nxitjen e barazisë sociale, ofrimin e shërbimeve mbështetëse në komunitetet më të cënueshme, nxitjen e vullnetarizmit, aftësimin e fëmijëve dhe të rinjve nëpërmjet edukimit, mbështet drejtësinë dhe nismat për paqe.

**Historiku**

Për shkak të pozicionit gjeografik, Shqipëria që prej vitit 2015 është kthyer në një vend tranzit dhe destinacioni për grupet mikse migratore që vijnë kryesisht nga vendet e luftës por dhe nga Afrika e Veriut dhe udhëtojnë drejt Bashkimit Europian. Gjatë viteve të fundit, ka pasur rritje të dukshme të numrit të shtetasve të huaj që kanë hyrë në territor, kryesisht nga Greqia, si dhe rritje të numrit të kërkesave për azil. Stafi i Caritas Shqiptar punon në mbështetje të refugjatëve, azil-kërkuesve dhe migrantëve që hyjnë në kufi në bashkëpunim me Policinë e Kufirit dhe Migracionit, dhe koordinohet me autoritetet lokale si: Shërbimet Sociale, Spitalet Rajonale, Drejtoritë Arsimore për ofrimin e sherbimeve.

Refugjatët, azilkërkuesit dhe personat e tjerë të cilëve u është dhënë mbrojtje ndërkombëtare duhet të jenë në qendër të vendimmarrjes në lidhje me mbrojtjen dhe mirëqenien e tyre. Me rritjen e sfidave të grupit të synuar, është rritur nevoja për të zhvilluar shërbime të përshtatshme për t'iu përgjigjur më mirë, duke përfshirë organizatat dhe institucionet përkatëse. Për të kuptuar më mirë problematikat dhe sfidat në lidhje me mbrojtjen e cila ndikon në mirëqenien e personave në fjalë është thelbësore t'i dëgjosh ata drejtpërdrejt dhe të konsultohen pikëpamjet dhe propozimet e tyre. E drejta e tyre për të marrë pjesë në vendime, për çështje që prekin jetën e tyre është e sanksionuar në instrumentet e të drejtave të njeriut dhe politikën e udhëzimet e Caritas Shqiptar dhe UNHCR Albania. Pjesëmarrja që në fillim e grave dhe burrave refugjatë, të rinj e të moshuar dhe me prejardhje të ndryshme, në përcaktimin e problemeve dhe hartimin e programeve në dobi të tyre është thelbësore për t'i shërbyer, asistuar dhe mbrojtur ata. Në shqyrtimin dhe analizimin e rreziqeve, prioriteteve dhe zgjidhjeve të mundëshme, Caritas Shqiptar dhe UNHCR Albania promovojnë procesin e vlerësimit me pjesëmarrje, i cili kërkon një qasje ndërdisiplinore.

Është gjithashtu jetike që të gjithë aktorët dhe sektorët që punojnë me këtë grup të marrin pjesë dhe të kontribuojnë në vlerësimin e nevojave të grupit të synuar, të diskutojnë rreziqet e mbrojtjes dhe të marrin në konsideratë zgjidhjet e mundshme.

Është gjithashtu e rëndësishme të kuptohet përceptimi i komuniteteve pritëse, në lidhje me levizjet e përziera, integrimin e këtij target grupi dhe të merren reagimet e tyre.

Caritas Shqiptar dhe UNHCR Albania janë të gatshëm të rrisin kapacitetet për të mbështetur partnerët në përgatitjen dhe përgjigjen ndaj çështjeve që prekin aksesin në mbrojtje dhe zgjidhjet për refugjatët, azilkërkuesit dhe personat e tjerë të cilëve u është dhënë mbrojtje e përkohshme ndërkombëtare.

**Qëllimi**

Ky Vlerësim me Pjesëmarrje (VP) ka për qëllim ndërtimin e një platforme që pasqyron nevojat e grupeve të synuara, organizatave dhe institucioneve që punojnë me to. Si i tillë, do të fokusohet në identifikimin e nevojave të përfituesve dhe të kuptuarit e kapaciteteve brenda vendit dhe në analizimin e sfidave, mangësive në fushën ligjore, sociale si dhe në gjithë procesin e integrimit, duke u fokusuar veçanërisht në pikat e forta të përfituesve dhe/ose kujdestarëve të tyre.

Gjetjet e studimit do të reflektohen në një strategji gjithëpërfshirëse shumëvjeçare që do të sigurojë gjithashtu një pasqyrë të boshllëqeve dhe fushave të nevojave për t'u fokusuar në ndërhyrjet e ardhshme. Ai gjithashtu do të ndihmojë në zhvillimin e partneriteteve të reja, si dhe në analizimin e rezultateve ekzistuese.

**Objektivat**

Në përgjithësi, objektivi i kësaj pune është të zhvillojë një raport përfundimtar të detajuar për Caritas Shqiptar dhe UNHCR-në në Shqipëri, i cili duhet të jetë i përbërë nga perspektivat, prioritetet, pikat e forta dhe mungesat e shërbimeve për refugjatët, azilkërkuesit dhe personat e tjerë të cilëve u është dhënë mbrojtje në Shqipëri.

Si i tillë, objektivat kryesore të këtij Vlerësimi me Pjesëmarrje janë si më poshtë:

**Objektivi 1:** Kryerja e një proçesi Vlerësimi me Pjesëmarrje për të identifikuar nevojat, perspektivat, prioritetet, asetet dhe mangësitë që lidhen me:

**1. Akses në territor, regjistrim dhe dokumentacion.** Aksesi në territor, pasojat/ndikimi i kthimeve në kufi, kushtet e pritjes, infrastruktura dhe menaxhimi i qendrave të pritjes/transitit duke përfshirë asistencën bazë, identifikimin, regjistrimin dhe profilizimin, statusin ligjor dhe dokumentacionin.

**2. Përcaktimi i statusit.** Procedurat e përcaktimit të statusit të refugjatit, duke përfshirë aspektet praktike në kryerjen e tij, dhënien e informacionit ligjor, ndihmën juridike dhe përfaqësimin, programet e asistencës gjatë kohës që zgjat procedura, forcimin e sistemit të azilit.

**3. Kushtet e pritjes.** Ambjentet e pritjes në Qendrën e Pritjes së Azilit, ambientet e pritjes së përkohshme në kufi, akomodimet alternative të ofruara si pjesë e programeve ekzistuese, ambiente shtesë të pritjes duke përfshirë qendrat sociale pranë bashkive.

**4. Integrimi lokal, lidhur me përfshirjen sociale dhe ekonomike dhe mjetet e jetesës.** Dokumentacioni (leje qëndrimi, leje pune, ID), punësim, vetëpunësim, formim profesional, arsim, aftësi gjuhësore, akses në shërbimet sociale shtetërore dhe komunale, etj.

Objektivat specifike:

• Të kuptojnë perspektivat dhe prioritetet e grupeve të synuara, organizatave, institucioneve shtetërore në lidhje me nevojat e tyre kritike, shqetësimet, prioritetet dhe mundësitë ekzistuese.

• Të identifikojë programet dhe shërbimet ekzistuese të fokusuara tek grupet e synuara dhe të ofruara nga institucionet e qeverisjes qendrore dhe vendore dhe organizatat.

• Të identifikojë mangësitë ose sfidat në lidhje me shërbimet dhe programet ekzistuese.

• Të ofrojë një analizë të boshllëqeve të identifikuara.

• Kryerja e një vlerësimi të perceptimit të komuniteteve pritëse për grupet e synuara dhe integrimin e refugjatëve në vend.

**Objektivi 2:** Paraqitja e një raporti përfundimtar të vlerësimit

Ky raport duhet të paraqesë situatën, gjetjet, konkluzionet dhe rekomandimet, duke përfshirë rekomandimet, se si rezultatet e studimit duhet të udhëheqin përmirësimin e programit dhe të shërbimit.

Objektivat specifike:

• Të identifikojë sfidat, boshllëqet dhe kufizimet në kuadër të shërbimeve të ofruara për grupet e synuara.

• Të ofrohet një analizë e detajuar e mangësive të identifikuara.

• Të japë një sërë rekomandimesh për Caritasin Shqiptar dhe UNHCR-në për të udhëhequr fazën tjetër për përmirësimin e shërbimeve.

• Të identifikojë dhe sugjerojë struktura dhe fusha të reja për partneritet të mundshëm.

• Të identifikojë nevojat për rritjen e kapaciteteve ndërmjet palëve të interesuara.

**Fushëveprimi i Vlerësimit me Pjesëmarrje**

Objekti i këtij studimi është i kufizuar tek grupet e synuara të Caritas Albania dhe UNHCR-së dhe partnerëve dhe palëve të interesuara që operojnë në vend, duke përfshirë partnerët lokalë dhe institucionet qeveritare. Kjo perfshin:

• Refugjatët, azilkërkuesit dhe personat e tjerë të cilëve u është dhënë mbrojtje ndërkombëtare.

• Partnerët e UNHCR-së.

• Ministria e Brendshme dhe Agjencitë/Departamentet e saj që merren me çështjet e azilit dhe ministritë e linjës përgjegjëse për zbatimin e të drejtave që u akordohen ketyre grupeve.

• Bashkitë në zonat kufitare.

• Institucionet/organizatat që kanë mandatin/kapacitetin për të promovuar integrimin lokal, përfshirjen ekonomike dhe sociale.

• Komunitetet pritëse (me fokus në komunitetet pritëse kufitare dhe komunitetet afër qendrave të pritjes).

• Sektori privat i rëndësishëm për përfshirjen ekonomike.

Caritas Shqiptar dhe UNHCR Albania do të lehtësojnë komunikimin dhe bashkëpunimin me Autoritetet/Organizatat aty ku është e nevojshme dhe kur është e mundur.

**Metodologjia e vlerësimit**

Vlerësimi me Pjesëmarrje duhet të udhëhiqet nga Termat e Referencës dhe duhet të zbatojë një përzierje të metodave cilësore dhe sasiore për mbledhjen dhe analizimin e të dhënave. Metodat cilesore pjesëmarrëse duhet të përdoren për të fituar njohuri dhe perspektiva nga palët përkatëse të interesit. Kjo mund të përfshijë intervista me të intervistuar kryesorë, sondazhe, diskutime në fokus grupe, rishikime të thella të dokumenteve, raporteve dhe vëzhgimeve përkatëse.

Metodologjia duhet të përfshijë pikat kryesore të mëposhtme:

**Mbledhja dhe analiza e të dhënave**

• Rishikimi dhe vleresimi i partnerëve, programeve, udhëzimet dhe iniciativat ekzistuese.

• Mbledhja e informacioneve dhe perspektiva nga palët e interesuara.

• Analiza dhe interpretimi i të dhënave.

• Vleresimi i gjetjeve dhe interpretimi.

**Dorëzimet dhe afati kohor**

Produktet kryesore për studimin përfshijnë:

1. Draft Raporti i Vlerësimit - Dokument Word - Anglisht - Shkurt 2022
2. Raport Përfundimtar - Dokument Word - Anglisht dhe Shqip - Prill 2022

**Dorëzimi i Propozimeve**

Gjatë shqyrtimit, konsulenti/grupi i eksperteve/organizata do të vlerësohet nëse ata kanë dorëzuar të gjitha dokumentet e mëposhtme:

1. Propozim i detajuar teknik - Gjuha angleze.
2. Propozim Financiar - Gjuha angleze.
3. Referencat ose dëshmitë e përvojës së mëparshme në kryerjen e vlerësimeve të ngjashme.
4. CV e aplikantëve dhe personelit për të punuar në studim.

**1. Formati i Propozimit Teknik:** Propozimi Teknik duhet të përfshijë:

**Qasja e propozuar dhe plani i punës, afatet kohor dhe stafi:** Ky dokument duhet të ofrojë një përshkrim të detajuar të karakteristikave thelbësore të aplikimit të propozuar dhe të demonstrojë se si metodologjia e propozuar plotëson kërkesat. Gjithashtu duhet të përshkruajë grupin e punës që do të jetë përgjegjëse për kontratën dhe ndarjen e detyrave. Duhet të shpjegojë personelin e përfshirë dhe burimeve të tjera të nevojshme për arritjen e rezultateve të projektit.

**2. Propozimi Financiar:** Ofertuesi do të përfshijë një ndarje të shpenzimeve në përputhje me qëllimin e punës duke përfshirë shpenzimet e udhëtimit, ushqim, përkthimin, tryezat e rrumbullakëta ose shpenzimet për takimet.

**3. Referencat ose dëshmitë:** Ofruesi duhet të sigurojë referenca ose dëshmi të punës së ngjashme të kryer më herët.

**Kualifikimi dhe eksperienca e kërkuar**

Ky aplikim është i hapur për grupe dhe individë me njohuri dhe ekspertizë në çështjet e azilit dhe/ose të lidhura me migracionin. Kontraktuesi/it e përzgjedhur do të jetë/jenë përgjegjës për projektimin dhe ekzekutimin e të gjitha aktiviteteve të përshkruara në këtë ToR. Si të tilla, ata duhet të kenë përvojë si në vlerësimin e nevojave të pjesëmarrësve, ashtu edhe në hartimin e programeve dhe përgjigjeve.

Preferohen kontraktorët me përvojën e mëposhtme.

• Përvoja e demonstruar operacionale në hartimin dhe zbatimin e procesit të vlerësimit të nevojave veçanërisht me dhe për refugjatët, azilkërkuesit dhe personat e tjerë të cilëve u është dhënë mbrojtje ndërkombëtare në rrezik të përjashtimit social apo grupe të tjera të margjinalizuara.

• Përvojë në menaxhimin, vlerësimin ose angazhimin në ndonjë mënyrë tjetër me çështje të lidhura me azilin; dhe

• Njohuri dhe përvojë të demonstruar me shërbimet humanitare.

**Buxheti**

Buxheti i propozuar nuk duhet të kalojë vlerën 2 500 000 lekë (dy milionë e pesëqind mijë)

**Kushtet e pagesës**

Pagesat do të bëhen si më poshtë:

• 20% me nënshkrimin e kontratës

• 80% pas përfundimit dhe miratimit të raportit përfundimtar.